*****

ΚΑΝΟΝΙΣΜΟΣ (ΕΟΚ) αριθ. 152/87 ΤΗΣ ΕΠΙΤΡΟΠΗΣ

της 21ης Ιανουαρίου 1987

που καθορίζει, για την περίοδο από την 1η Ιανουαρίου έως τις 31 Δεκεμβρίου 1987, τη μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Ισπανία και την Πορτογαλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (1), και ιδίως το άρθρο 16,

τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος ελέγχου των τιμών και ποσοτήτων που διατίθενται στην κατανάλωση στην Πορτογαλία όσον αφορά ορισμένα προϊόντα του τομέα των λιπαρών ουσιών (2), και ιδίως το άρθρο 14,

Εκτιμώντας:

ότι το άρθρο 2 παράγραφος 2 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 για τη θέσπιση των λεπτομερειών εφαρμογής του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 3892/86 (4), προβλέπει τον καθορισμό των ποσοτήτων ελαίου και λίπους που θα διατεθούν στην κατανάλωση στην Ισπανία, τα όρια του ετήσιου όγκου των εισαγωγών των προϊόντων αυτών, καθώς και την ποσότητα των ηλιανθόσπορων που συγκομίζονται στην Ισπανία, που μπορούν να επωφεληθούν από την εξισωτική ενίσχυση που αναφέρεται στο άρθρο 14 του κανονισμού (ΕΟΚ) αριθ. 475/86· ότι τα όρια πρέπει να καθοριστούν σύμφωνα με τα κριτήρια που ορίζονται στο άρθρο 94 της πράξης προσχώρησης·

ότι το άρθρο 2 παράγραφος 2 του κανονισμού (ΕΟΚ) αριθ. 1184/86 της Επιτροπής της 21ης Απριλίου 1986 για τη θέσπιση των λεπτομερειών εφαρμογής του καθεστώτος ελέγχου των ποσοτήτων που διατίθενται στην κατανάλωση στην Πορτογαλία όσον αφορά ορισμένα προϊόντα του τομέα των λιπαρών ουσιών (5), όπως τροποποιήθηκε από τον κανονισμό (ΕΟΚ) αριθ. 3330/86 (6), προβλέπει τον καθορισμό των ποσοτήτων ελαίου και λίπους που θα διατεθούν στην κατανάλωση στην Πορτογαλία καθώς και τα όρια του ετήσιου όγκου των εισαγωγών των προϊόντων αυτών· ότι τα όρια πρέπει να καθοριστούν σύμφωνα με τα κριτήρια που ορίζονται στο άρθρο 292 της πράξης προσχώρησης·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από την 1η Ιανουαρίου έως τις 31 Δεκεμβρίου 1987, οι ποσότητες που θα διατεθούν στην κατανάλωση στην Ισπανία καθορίζονται ως εξής:

α) 330 000 τόνοι ηλιανθέλαιου που προορίζεται για ανθρώπινη διατροφή·

β) 135 000 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1183/86, που προορίζονται για την ανθρώπινη διατροφή, εκ των οποίων 75 000 τόνοι ελαίου σόγιας·

γ) 60 000 τόνοι άλλων ελαίων και λιπών που προορίζονται για την ανθρώπινη διατροφή·

δ) - 12 000 τόνοι ελαίου λίνου, κίκεως και ξύλου Κίνας,

- 12 000 τόνοι ελαίου σόγιας,

- 20 000 τόνοι άλλων ελαίων που προορίζονται για άλλους σκοπούς πλην της ανθρώπινης διατροφής.

2. Για την περίοδο από την 1η Ιανουαρίου έως τις 31 Δεκεμβρίου 1987, οι ποσότητες που διατίθενται στην κατανάλωση στην Πορτογαλία καθορίζονται ως εξής:

α) 65 000 τόνοι ελαίου σόγιας·

β) 110 000 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1184/86·

γ) 35 000 τόνοι άλλων ελαίων και λιπών διατροφής.

Άρθρο 2

1. Για την περίοδο από την 1η Ιανουαρίου έως τις 31 Δεκεμβρίου 1987, τα όρια των ποσοτήτων των εισαγωγών στην Ισπανία καθορίζονται ως εξής:

α) 0 τόνοι ηλιανθέλαιου που προορίζεται για την ανθρώπινη διατροφή·

β) 0 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1183/86, που προορίζονται για την ανθρώπινη διατροφή·

γ) 50 000 τόνοι άλλων ελαίων και λιπών που προορίζονται για την ανθρώπινη διατροφή·

δ) - 12 000 τόνοι ελαίου λίνου, κίκεως και ξύλου Κίνας,

- 0 τόνοι ελαίου σόγιας,

- 20 000 τόνοι άλλων ελαίων που προορίζονται για άλλους σκοπούς πλην της ανθρώπινης διατροφής.

2. Για την περίοδο από την 1η Ιανουαρίου έως τις 31 Δεκεμβρίου 1987, τα όρια των ποσοτήτων εισαγωγών στην Πορτογαλία καθορίζονται ως εξής:

α) 65 000 τόνοι ελαίου σόγιας·

β) 110 000 τόνοι ελαίων που αναφέρονται στο παράρτημα Ι του κανονισμού (ΕΟΚ) αριθ. 1184/86·

γ) 35 000 τόνοι άλλων ελαίων και λιπών διατροφής.

Άρθρο 3

Για την περίοδο από την 1η Ιανουαρίου έως τις 31 Δεκεμβρίου 1987, η ποσότητα των ηλιανθόσπορων που συγκομίζονται στην Ισπανία και χρησιμοποιούνται με σκοπό την παραγωγή ελαίου που προορίζεται για εξαγωγή και οι οποίοι μπορούν να επωφεληθούν της αντισταθμιστικής ενισχύσεως που αναφέρεται στο άρθρο 14 του κανονισμού (ΕΟΚ) αριθ. 475/86 καθορίζεται σε 0 τόνους.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Ιανουαρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 53 της 1. 3. 1986, σ. 47.

(2) ΕΕ αριθ. L 53 της 1. 3. 1986, σ. 51.

(3) ΕΕ αριθ. L 107 της 24. 4. 1986, σ. 17.

(4) ΕΕ αριθ. L 361 της 20. 12. 1986, σ. 28.

(5) ΕΕ αριθ. L 107 της 24. 4. 1986, σ. 23.

(6) ΕΕ αριθ. L 306 της 1. 11. 1986, σ. 34.